text: Bølgen i Vejle vinder international arkitektur-pris
  16 september 2010 kl. 13.16
  Vandt prisen Leaf Award 2010 for årets boligbyggeri.
  Projektet er tegnet af Henning Larsen Architects.
  - Det er fantastisk, at et projekt som dette kan opnå en så stor international anerkendelse, siger Søren Øllgaard fra tegnestuen.
  - Bølgen opstod i sin tid som en meget enkel idé, en bølgestreg på et papir, og med opførelsen af de to første bølger har Vejle allerede fået et markant nyt vartegn ? et skulpturelt ikon, der på én gang respekterer og udfordrer stedet, siger han.
  Bølgen i Vejle ligger ved Skyttehusbugten lige ned til Vejle Fjord. 
  Bebyggelsen vil, når de fem bølgetoppe er realiseret, bestå af 100 lejligheder. 
  Sammen med den foranliggende, offentlige promenade skaber Bølgen forbindelse mellem fjorden, landskabet og byen.
  